Bliaud

***Bliaud*** (fransk uttale omtrent *bliˈå*) eller ***bliaut*** er en lang, stramtsittende kjortel eller fotsid tunika som ble brukt som ytterplagg av overklassen i middelalderen, både av menn og kvinner. Plagget har lange, traktformede ermer og ofte belte. Mennenes *bliaud* rakk til knærne, kvinnenes til gulvet, eventuelt med slep bak. 

På en mosaikk i San Marco i Venezia er den dansende Salome kledd i rød *bliaud*, mens hun i høyre hånd svinger Johannes døperens hode. Et relieff på en middelaldersk gravstein i den romanske Øster Brønderslev kirke i Vendsyssel i Danmark, viser også en kvinne iført *bliaud*, med trompet-ermer og høy splitt i siden.

## Historikk
*Bliaud* er framstilt i franske skulpturer og malerier fra omkring år 1000- til 1200-tallet. Moten skriver seg trolig fra Orienten, eller utviklet seg fra romernes tunika, og var nært beslektet med det norrøne korte, bluse- eller skjortelignende overkledningen *blæja*, et ytterplagg som ble båret over en lengre serk. *Bliaud* kan betraktes som opphavet til moderne bluser.

Allerede da den danske kongen Harald Klakk og hans dronning lot seg døpe ved hoffet til den frankiske keiseren Ludvig den fromme i Mainz i 826, ga keiserinne Judith den danske dronningen en *bliaud* i dåpsgave. Dikteren Ermoldus Nigellus skrev et dikt om «kong Haralds dåp», der han beskrev gaven som «*en gyllenstykkskledning smykket med herlige sten* (dvs. juveler)», belte og slør.

*Bliaud* var et fornemt plagg for fyrstehus og hoff. Moten var opprinnelig fransk, men spredte seg og ble i England del av angelsaksisk klesdrakt. Gamle kalkmalerier i danske kirker i romansk stil viser også eksempler på *bliaud*-liknende tunikaer. Ermene var trange til albuen, for så å vide seg ut i en lang trakt. De kunne nå til gulvet eller ha knuter bundet i endene. Sømmene kunne også ha border. Materialet var trolig silke eller tynn ull som kunne danne fine folder og plisseringer.
  


Fil:Hortus Deliciarum Grammatica.jpg|*Grammatica* (grammatikken) personifisert som kvinne med ris og bok i billedverket *Hortus Deliciarum* skrevet av Herrad von Landsberg, abbedisse i Elsass omkring 1180. Kvinnen bærer *bliaud*, en lang, fransk middelalderkjortel med trang overdel, trompet-ermer og knyttebelte båret av begge kjønn.
Fil:Moralia in Job MS dragonslayer.jpg| Illuminert initial fra en fransk versjon fra 1100-tallet av pave Gregor I den stores *Moralia, sive Expositio in Job* («Kommentarer til Job») som viser kriger («dragedreper») i *bliaud*, en sid, tettsittende overkjortel med vide ermer, båret over blå hoser. Beltet er slynget omkring hoftene og knyttet foran.
Fil:Edmund blair leighton accolade.jpg|«Ridderslaget» (*The Accolade*), malt av Edmund Blair Leighton 1901, viser en viktoriansk framstilling av *bliaud. 
</gallery>
== Referanser ==
<references />

== Se også ==
* *Blæja*, nordisk *bliaud.
* Kjortel, løstsittende, kjolelignende klesplagg for begge kjønn.
* Serk, sid underskjorte eller underkjole (*[[chemise]]*).
* *Surcot* (*surcotte, syrcot, suckenie, sarcot*), ermeløs overkjortel for kvinner på 1300-tallet.
* «Helvetesvinduer», vide ermeåpninger på *surcot.

== Eksterne lenker ==
* [https://www.eg.bucknell.edu/~lwittie/sca/garb/europe_class/europe_bliaut.html «Bliaut», *bucknell.edu]
*